at sa isang iglap ay nakapagtayo ng mesa presidencial at ang inanyayahang mag toastmaster ay ang binatang si tomas. ang mga bantog na leaders ng ay doroong lahat; sina villalon, lara, san jose, mendoza, montenegro, gil, balmori, santiago at iba'iba pang mga ginoo na pawang may maluwag at mariringal na pangungusap, at matatapang sa paglalahad ng mga tuligsa sa mga osmenista at ng kanilang mga kabalbalan . isang panauhin ang laging malayo sa karamihan at nang ang miting ay sinimulan na ay kumubli sa isang dako ng tindahan na naging pook na palamigan ng mga binayani sa pulong na yaon. ang binatang ito'si maneng, ang binatang mayaman na kasintahan ni nati. sinilaw siya ng kagandahan ni binay na nang mga sandaling yaon ay namamayani sa gitna ng lupon kadalagahang bokawe na inanyayahan ng general sandiko. si binay ay larawang buhay ng bagong babai. lumapit na banayad sa lupon ng mga babaing palamuti ng pulong at mamaang maang na nagusisa.